Társaságunknak, mint a magyar informatikai szakma egyik letéteményesének tudományszervező tevékenysége mellett unikális feladata (és lehetsége) a múlt értékeinek megőrzése. Ennek érdekében hozta létre az Informatikai Történeti Kiállítást és a Magyar Informatikatörténeti Adattárat. A magyarok hozzájárulása az informatika eredményeihez megalapozza azt az igényt, hogy a hazai informatika több mint hatvanéves története, alkotásai, szereplői dokumentálásra és bemutatásra kerüljenek. a. Informatika Történeti Kiállítás Az Informatika Történeti Kiállítás 2013. június 25-én történt megnyitása óta is folyamatosan fejlesztjük a tárlatot. 2016 óta tárlatunkban folyamatosan rendezünk informatikatörténeti időszaki kiállításokat, melyek a látogatók és az országos sajtó körében is népszerűek.

Az elkövetkezző három évben:

- A múzeum fenntartása nemzeti feladat. Az Neumann Társaság hiánypótló szakmai munkája és saját erőforrásai mellett mindent elkövet, hogy a fenntarthatóság és értékmegőrzés érdekében az Innovációs és Technológiai Minisztérium, továbbá IT-cégek és intézmények fokozott bevonásával és támogatásával végezhesse tovább tovább ezt a tevékenységet.

- Tovább erősítjük a kapcsolatot a látogatói csoportokkal. Neumann János és a nagy magyar informatikusok életművének bemutatása mellett törekszünk a felhasználói csoportok és attitűdök kutatására, az informatika kultúrtörténetének, társadalomra gyakorolt hatásának bemutatására. A múzeum legyen a múlt mellett a jelen és jövő informatikájával, értékeivel és kockázataival kapcsolatos párbeszéd színtere!

- Tovább erősítjük a kapcsolatot a hazai és nemzetközi múzeumi szférával.

A vidéki múzeumok hálózatában vándorkiállítások formájában mutatjuk be tárlatainkat, akár kisebb településeket is bevonva az informatikai örökségvédelem vérkeringésébe.

...

Az infromatika oktatás újszerű megközelítésében a napi munkavégzéshez nélkülözhetetlen digitális írástudás mellett egyre erősebb az igény az algoritmikus gondolkodás és a programozás oktatására. A robotika és a mesterséges intelligencia exponenciálisan gyorsuló fejlődése elkerülhetetlenné teszi a céloknak megfelelő képzések kialakítását. A robotika és mesterséges intelligencia képzés élményszerű alapot jelent a programozás oktatás bevezetéséhez. A diákok a robotok építésével, programozásával sokkal szélesebb körű kompetenciáikat fejlesztik, mint a hagyományos programozás oktatás esetén, sőt a robotok azonnali visszajelzést nyújtanak a diákok, pedagógusok számára.