Az Országos Légszennyezettségi Mérőhálózat az egész ország területén automata mérőál­lomásokkal folyamatos levegőminőségi méréséket végez. Rendelkezésre áll a miskolci Búza téri mérőállomás 2009. januári mérése napi bontásban a buzater.txt fájlban (tabulátorok­kal tagolt, UTF-8 kódolású szövegállomány).

1. Nyissa meg táblázatkezelő program segítségével a buzater.txt fájlt úgy, hogy az első beolvasott adat az A1-es cellába kerüljön! A táblát mentse a táblázatkezelő alapértelmezett formátumában légszennyezettség néven! Az adatok μg/m3 mértékegységben vannak megadva.
2. Szúrjon be az első után egy üres sort, és a minta alapján gépelje be az egészségügyi határ­értékeket, jelenjen meg az értékek mellett a mértékegység is!
3. Számítsa ki a B34:F34 tartományban függvény segítségével az egyes levegőszennyező anyagok előfordulásának átlagát! A B3:F34 tartományban a számok két tizedesjegy pontossággal jelenjenek meg!
4. Adja meg a B35:F35 cellákban a legnagyobb légszennyezettségi értékeket!
5. A B36:F36-ban határozza meg másolható függvény segítségével azt, hogy melyik nap volt a legnagyobb a légszennyezettség az adott oszlopban!
6. A B37:F37 tartományban adja meg, hogy az egyes anyagok mennyisége hány napon haladta meg a határértéket!
7. A C38-as cellában adja meg, hogy a B38-ban szereplő nap a hét melyik napjára esett! A D38-ban az „Egészséges nap volt” szöveg jelenjen meg, ha egyetlen érték sem érte el a határérték 50%-át, „Nem túl jó”, ha volt, aki meghaladta az 50%-ot, de senki nem lépte át a határt, és „Veszélyes”, ha volt, aki átlépte a határértéket!
8. Azoknak a soroknak a háttérszíne, ahol egyik anyag mennyisége meghaladta az előírt határértéket, legyen sárga, ahol pedig legalább két anyag is meghaladta a határt, legyen piros!
9. Másolja át a szennyezőanyagok nevét tartalmazó fejlécet (a B1:F1 tartományt) a H1 cellá­tól kezdődően! Alatta a mintán megadott helyre, a H2:L2 összevont cellába gépelje be „Az egészségügyi határérték százalékában" szöveget!
10. A H:L oszlopok celláiban teljes tartományon belül hibamentesen másolható képlet segít­ségével határozza meg, hogy naponta az egyes szennyezőanyagok mérési eredményei az egészségügyi határértéknek hány százalékai! Az eredmények százalék formátumban egy tizedesjeggyel jelenjenek meg!
11. Ábrázolja vonaldiagramon a kén-dioxid, a nitrogén-oxidok, az ózon és a szálló por mennyiségét a dátum függvényében! A diagram tulajdonságai:
    1. Ne szerepeljenek felesleges adatok (a szén-monoxid-értékek sem)!
    2. A diagram másik munkalapként jelenjen meg!
    3. A diagramcím „Szennyezettség" legyen!
    4. A függőleges tengelyfelirat μg/m3 legyen!
    5. A jelmagyarázat alul és középen legyen!
12. Az adatokat tartalmazó cellákhoz állítson be vékony, az első két sor celláihoz vastag sze­gélyezést, de a többi cella szegély nélkül jelenjen meg a nyomtatási képen!
13. Változtassa meg az oszlopszélességeket és a szövegek tördelését a minta szerint úgy, hogy a táblázat jól áttekinthető legyen! A cellák tartalma vízszintesen és függőlegesen is közé­pen jelenjen meg!
14. A nyomtatási tulajdonságokat állítsa be úgy, hogy a táblázatot tartalmazó munkalap fekvő tájolású legyen, és egy oldalra kiférjen! Állítsa a lap margóját mindenhol 1 cm-re!

