**Úszás a 2012. évi nyári olimpiai játékokon**

Az újkori olimpiai játékok alapsportága az úszás. Az első három olimpián nyíltvízben, az első londoni olimpia óta pedig medencében rendezik a versenyeket. Kezdetben csak gyorsúszásban osztottak ki érmeket, majd 1900-tól került a mellúszás is a programba. 1904-től hát-, illetve 4 × 100 méteres gyorsváltó versenyeket is rendeznek. A pillangóúszás 1956-tól, a vegyes úszás pedig 1964-től olimpiai szám.

|  |  |  |  |  |
| --- | --- | --- | --- | --- |
| **Úszás** | | | | |
| **a** XXX. nyári olimpián | | | | |
|  | | | | |
| **Adatok** | | | | |
| Dátum | **július 28. –**  **augusztus 10.** | | | |
| **Versenyszámok** | | | | |
|  | Férfi | | Női | |
| Egyéni | **14** | | **14** | |
| Csapat | **3** | | **3** | |
| **Magyar szereplés** | | | | |
| Magyar résztvevők | | **32 fő** | | |
| Magyar érmek | Arany | Ezüst | Bronz | Összes |
| **2** |  | **1** | **3** |

Úszóversenyeket jellemzően 50 méteres, 8 pályás, rövid pályás bajnokságot 25 méteres medencékben rendeznek. Összesen 17 egyéni és 3 csapat számban rendeznek 50 méteres versenyeket. Vannak hosszútávúszó versenyek is, azokat általában nyíltvízen rendezik meg.

Egyéni számok:

* gyorsúszás: 50, 100, 200, 400, 800, 1500 m
* hátúszás: 50, 100 és 200 m
* mellúszás: 50, 100 és 200 m
* pillangóúszás: 50, 100 és 200 m
* vegyes úszás: 200 és 400 m

25 méteres medencében a 100 méteres vegyes úszás versenyt is meg szokták rendezni.

Csapat számok:

* - gyorsúszó váltó: 4×100 és 4×200 m
* - vegyes úszó váltó: 4×100 m

Hosszútávúszó számok:

* - 5 km gyorsúszás
* - 10 km gyorsúszás
* - 25 km gyorsúszás

A magyar csapat legendásan jól szerepel az olimpiai úszóversenyeken. Szinte nincs is olyan olimpia, amelyiken ne szereztek volna a magyar versenyúszók érmeket. Ez különösen komoly teljesítmény, hisz Magyarország nem rendelkezik sok szabad zárt versenymedencével, és nyíltvízi versenyzésre alkalmas helyszín is kevés található az országban. A csapat az 1950-es években illetve az 1990-es évek elején volt a legeredményesebb. Kiemelkedik az úszók közül az öt olimpiai aranyéremmel büszkélkedő Egerszegi Krisztina, és a négy olimpiai bajnoki címet elérő Darnyi Tamás.

Nemzetközi viszonylatban Michael Phelps pályafutása kiemelkedő, aki 14 olimpiai bajnoki címet szerzett eddig, hiszen még jelenleg is aktív sportolóról van szó. Őt követi Mark Spitz, aki összesen 9 olimpiai bajnoki címet szerzett. Matt Biondi és Jenny Thompson 8-8, Kristin Otto 6, Amy Van Dyken, Tom Jager, Don Schollander, Johnny Weissmuller pedig 5-5 olimpiai aranyérmet gyűjtött

A 2012. évi nyári olimpiai játékokon az úszásban 34 versenyszámban avattak olimpiai bajnokot. Ezek közül harminckét versenyt uszodában bonyolítottak le, a hosszútávúszást pedig nyílt vízen. A versenyeket július 28. és augusztus 10. között rendezték.

**Magyar résztvevők**

Minden egyéni versenyszámban van legalább egy A- vagy B-szintet teljesített magyar úszó.

1

S

Előfutamok

E

Elődöntők

D

Döntő

Összesített éremtáblázat

|  |  |  |  |  |  |  |
| --- | --- | --- | --- | --- | --- | --- |
|  | A 2012. évi nyári olimpiai játékok éremtáblázata úszásban | | | | |  |
|  | Nemzet | | Arany | Ezüst | Bronz | Összesen |
| 1. |  | Egyesült Államok (USA) | 16 | 9 | 6 | 31 |
| 2. |  | Kína (CHN) | 5 | 2 | 3 | 10 |
| 3. |  | Franciaország (FRA) | 4 | 2 | 1 | 7 |
| 4. |  | Hollandia (NED) | 2 | 1 | 1 | 4 |
| 5. |  | Dél-afrikai Köztársaság (RSA) | 2 | 1 |  | 3 |
| 6. |  | Magyarország (HUN) | 2 |  | 1 | 3 |
| 7. |  | Ausztrália (AUS) | 1 | 6 | 3 | 10 |
| 8. |  | Tunézia (TUN) | 1 |  | 1 | 2 |
| 9. |  | Litvánia (LTU) | 1 |  |  | 1 |

2 A táblázatban Magyarország sportolói eltérő háttérszínnel, az egyes számoszlopok legmagasabb értéke vagy értékei vastagítással kiemelve.