π

Tudom a π utolsó számjegyét!   
- Kettes számrendszerben 1, mert ha 0 lenne, akkor elhagynánk...

Matematikus gyerek

Az elsős kisfiú kérdezi matematikus apukájától:   
- Apu, hogy kell írni a nyolcast?   
- Hát fiam, pont úgy, mint a végtelent, csak forgasd el pí/2-vel...

Számok

Bár mint tudjuk, minden szám érdekes, hiszen ha lennének érdektelen számok, lenne ezek között legkisebb, ami valjuk be, egy érdekes tulajdonság.

Dolgozat

Mikor átlagos egy matekdolgozat eredménye?   
- Ha az átlag e és pí között van.

Matektanár

Milyen az átlagos matektanár?   
- Szigorú, monoton, nő.

Matematikus és átlagember

Mi a különbség egy átlagember és egy matematikus életmódja között?   
- Az átlagember halmozza az élvezeteket.   
- A matematikus pedig élvezi a halmazokat..

Matematika és evés

Mi a közös az evés és a matematika között?   
- A szám..., de lehet hogy a π ?