Python gyakorló feladatok

Nemcsik János

1. Írj egy Python programot, amely bekér három számot a felhasználótól és kiírja a képernyőre a legkisebb értéket ezek közül!

2. Írj egy Python programot, amely bekér három számot a felhasználótól és kiírja a képernyőre a legnagyobb értéket ezek közül!

3. Írj egy Python programot, amely bekér egy dolgozat pontszámot (x) a felhasználótól és kiír egy érdemjegyet az alábbiak szerint! 1: x<50; 2: 50<=x<60; 3: 60<=x<70; 4: 70<=x<85; 5: x>=85.

4. Írj egy Python programot, amely bekér egy egész számot a felhasználótól és kiírja a képernyőre, hogy osztható-e (igen/nem) a szám 3-mal vagy 5-tel!

5. Írj egy Python programot, amely bekér három számot a felhasználótól és kiírja a képernyőre, hogy a számok közül bármelyik kettőnek az összege egyenlő-e a harmadik számmal!

6. Írj egy Python programot, amely bekér három egész számot a felhasználótól és kiírja a képernyőre, hogy mind a három páros szám-e (igen/nem)!

7. Írj egy Python programot, amely bekér két szót (sztringet) a felhasználótól és ABC sorrendben kiírja őket a képernyőre!

8. Írj egy Python programot, amely bekér egy pozitív egész számot a felhasználótól és kiírja a képernyőre azokat a pozitív hárommal osztható számokat, amelyek kisebbek az adott számnál!

9. Írj egy Python programot, amely bekér két pozitív egész számot a felhasználótól és kiírja a képernyőre azokat a páros számokat, amelyek a két adott érték közötti zárt intervallumban találhatóak!

10. Írj egy Python programot, amely bekér egy 20-nál nem nagyobb pozitív egész számot a felhasználótól és kiírja a képernyőre a START szót úgy, hogy előtte annyi szóköz legyen amennyi a megadott szám értéke!

11. Írj egy Python programot, amely bekér egy pozitív egész számot a felhasználótól és kiírja a képernyőre azt a számot, amely az ennél a számnál nem nagyobb pozitív egész számok összege!

12. Írj egy Python programot, amely bekér egy szót (sztringet) a felhasználótól és kiírja a képernyőre a szó betűit, úgy, hogy minden betű egy új sorba kerüljön!

13. Írj egy Python programot, amely bekér egy pozitív egész számot a felhasználótól és kiírja a képernyőre felváltva a 0 és 1 számjegyeket úgy, hogy a számjegyek együttes darabszáma pontosan a megadott szám legyen!

14. Írj egy Python programot, amely először bekér egy kisebb majd egy nagyobb pozitív valós számot a felhasználótól és kiírja a képernyőre azokat az egész számokat, amelyek a megadott értékek között helyezkednek el!

15. Írj egy Python eljárást, amely paraméterként kap 2 egész számot (N és M) és kiír a képernyőre a csillag (\*) karaktereket M darab sorban és N darab oszlopban (tehát NxM darab karaktert egy téglalap alakú képernyőrészre)! A programodban hívd is meg ezt az alprogramot!

16. Írj egy logikai értékkel visszatérő Python függvényt, amely paraméterként kap egy egész számot és eldönti a számról, hogy osztható-e 2-vel és 3-mal is egyszerre! A programodban hívd is meg ezt az alprogramot!

17. Írj egy logikai értékkel visszatérő Python függvényt, amely paraméterként kap három számot és eldönti, hogy az összes paramétere pozitív-e! A programodban hívd is meg ezt az alprogramot!

18. Írj egy Python függvényt, amely paraméterként kap 2 egész számot és visszatér a két szám által meghatározott zárt intervallumban található egész számok összegével! A programodban hívd is meg ezt az alprogramot!

19. Írj egy Python eljárást, amely paraméterként kap egy szót (sztringet) és annyi darab csillag (\*) karaktert ír ki a képernyőre, ahány karaktert tartalmazott a szó! A programodban hívd is meg ezt az alprogramot!

20. Írj egy Python eljárást, amely paraméterként kap egy pozitív egész számot és kiír a képernyőre ennyi karaktert úgy, hogy minden harmadik karakter pluszjel (+) legyen a többi viszont mínuszjel (-)! A programodban hívd is meg ezt az alprogramot!

21. Írj egy Python programot, amely bekér a felhasználótól egy mondatot (sztringet) és ennek szavait (szóközzel elválasztott részsztringjeit) fordított sorrendben kiírja a képernyőre!

22. Írj egy Python programot, amely bekér a felhasználótól egy sztringet és ezt úgy íratja ki, hogy a szóköz karaktereket kihagyja!

23. Írj egy Python programot, amely a felhasználótól pozitív számokat kér be mindaddig, amíg a felhasználó nullát nem ad be! A program az összes értéket tárolja egy listában, majd írja ki a képernyőre a lista elemeit fordított sorrendben!

24. Írj egy Python programot, amely megmondja előfordul-e (igen/nem) az Eger szó a gyak.txt fájlban!

25. Írj egy Python programot, amely a szamok.txt fájlba írja a 100 legkisebb 3-mal osztható pozitív egész számot!

26. Írj egy Python programot, amely a gyak.txt szöveges fájl minden második szavát (szóközzel elválasztott részsztringjét) a képernyőre írja!

27. Írj egy Python programot, amely a teknőcgrafika segítségével egy ötágú sárga csillagot rajzol ki!

28. Írj egy Python programot, amely a teknőcgrafika segítségével kirajzol egy „házikó” alakú ötszöget!

29. Írj egy Python programot, amely a teknőcgrafika segítségével kirajzol egy 30, 40 és 50 egység oldalhosszúságú derékszögű háromszöget!

30. Írj egy Python programot, amely a teknőcgrafika és eseményvezérlés segítségével billentyűnyomás hatására egy szabályos poligont rajzol ki! A ’3’-as karakter esetén háromszöget, a ’4’-es hatására négyszöget, és így tovább egészen a szabályos kilencszögig. Mindegyik sokszög legyen más színű!